Държавен вестник, бр. 58, 2025 г., стр. 123

БРОЙ  58	
Д Ъ Р Ж А В Е Н  В Е С Т Н И К 	
СТР.  123  
Чл. 599. (1) При полагане на венци от 
официални държавни лица и чуждестранни 
държавни, правителствени и военни делега­
ции се спазва редът по чл. 597. При това с 
приближаването на делегацията на 15 – 20 
крачки от почетния караул началникът 
на караула командва: „Караул, РАВНИС!, 
МИРНО!, За среща отдясно (отляво), за 
по-ЧЕСТ!“. Оркестърът изпълнява „Срещен 
марш“. Когато официалните лица приближат 
на 2 – 3 крачки от венеца (венците), оркес­
търът прекратява свиренето, барабанчиците 
изпълняват „Тържествени барабани“, по този 
сигнал военнослужещите с венеца прихващат 
и повдигат венеца (венците). Със започване 
на „Покойници“ бойното знаме (знамена) 
се свеждат напред, започва движението на 
венценосците, следвани от официалните лица 
на 2 – 3 крачки зад тях. След полагане на 
венците официалните лица остават с лице 
към паметника.
При чуждестранни делегации не се ко­
мандва „На КОЛЕНЕ“, а след едноминутно 
мълчание се изпълняват химнът на държа­
вата, от която е делегацията, и химнът на 
Република България.
(2) При полагане на венци, когато не се 
изисква назначаването на почетен караул и 
оркестър, по заповед на командира (начал­
ника) на военното формирование се поставят 
часови и при необходимост се назначават 
военнослужещи за пренасяне на венеца до 
мястото на полагането му.
(3) При полагане на венци пред паметници 
и гробове чуждестранните военни делегации 
се придружават от представител на Минис­
терството на отбраната и от командира на 
военното формирование.
(4) Полагането на венци на паметника на 
Незнайния войн се извършва по отделен ред.
(5) След полагането на венците почетният 
караул, часовите и военнослужещите, носили 
венци, се снемат в определеното време.
Раздел III
Военни ритуали с участието на Българската 
православна църква
Освещаване на бойно знаме
Чл. 600. (1) Бойното знаме се освещава в 
тържествена обстановка.
(2) За провеждането на ритуала се назна­
чава почетен караул и оркестър. При въз­
можност се построява целият личен състав 
на формированието.
(3) Пред храма, определен за освещаване, 
се поставя шпалир в състав от 10 военно­
служещи. Водачът на знамето, знаменосецът 
и асистентите са на 5 – 10 м пред шпалира.
(4) Началникът на почетния караул ко­
мандва: „Караул, РАВНИС!, МИРНО!, За 
среща отдясно за по-ЧЕСТ!“. При тази ко­
манда водачът на знамето, знаменосецът и 
асистентите подхождат и спират пред входа 
на храма. Водачът на знамето се обръща 
и снема калъфа. Оркестърът изпълнява 
„Тържествени барабани“. След снемането 
на калъфа началникът на почетния караул 
командва: „На ре-МЪК!“ („При но-ЗЕ!“), 
„Шапки ДОЛУ!“. Командният състав, почет­
ният караул и знаменосецът с асистентите 
свалят шапките. Определен военнослужещ 
поема шапката на знаменосеца. Духовници 
отварят вратата и подканят знаменосеца и 
асистентите към вътрешността на храма. 
Командният състав влиза в храма след тях. 
(5) Извършва се църковен ритуал по ос­
вещаване на бойното знаме. 
(6) След освещаването знаменосецът с 
асистентите излизат от храма и застават пред 
него. Командният състав заема първоначал­
ното си положение. Поднася се шапката на 
знаменосеца. Началникът на почетния караул 
командва: „Караул, МИРНО!“, „НАЛОЖИ!“, 
„За среща отляво, за по-ЧЕСТ!“, знаменосецът 
с асистентите напускат района за провеждане 
на мероприятието, като часовите от шпалира 
се изнасят след тях. Оркестърът изпълнява 
„Марш на победителите“. След изтеглянето 
на знаменосеца, асистентите и шпалира 
началникът на почетния караул командва: 
„На ре-МЪК!“ („При но-ЗЕ!“) „На дяс-НО!“, 
„Ходом МАРШ!“. Почетният караул напуска 
мястото за провеждане на мероприятието.
Водосвет на бойни знамена
Чл. 601. (1) На 6-и януари за славните 
победи на Българската армия и отдаване 
почести на нейните бойни знамена в стра­
ната в тържествена обстановка се извършва 
водосвет.
(2) В определеното време личният състав 
на формированието с оръжие, с бойното 
знаме и военния оркестър се построява на 
определеното място в разгънат строй (при­
ложение № 40).
(3) При пристигане на най-старшия от 
официалните лица командващият водос­
вета подава командите: „Роти (батареи), 
РАВНИС!“, „МИРНО!“, „За среща отдясно 
(отляво, по фронта), за по-ЧЕСТ!“, подхожда 
и рапортува (например): „Господин (госпожо) 
Президент на Република България и Върховен 
главнокомандващ на въоръжените сили, 3-та 
мбр е построена за освещаване на бойното 
знаме, командващ водосвета майор Иванов 
(Иванова)“. След това официалните лица 
заемат местата си.
(4) Командващият водосвета подава ко­
мандите: „Роти (батареи), РАВНИС!“, „МИР­
НО!“, „Шапки ДОЛУ!“. След тази команди 
определеното духовно лице пристъпва към 
освещаването на бойното знаме. Военнослу­
жещите извън строя самостоятелно свалят